༧སྐྱབས་རྗེ་ཁམས་སྤྲུལ་རིན་པོ་ཆེ་མཆོག་ནས་ཆོས་འཆད་བཟང་པོ་གནང་ཞིང་ང་ལ་ཉིན་ལྟར་ཆུ་ཚོད་འགའ་ངལ་གསོ་དང་ཨེ་ཤིའི་སྐོར་བསྐྱོད་དང་འབྲེལ་བའི་གྲ་སྒྲིག་བྱེད་རྒྱུའི་དུས་ཚོད་ཐོབ་པར་ཐུགས་རྗེ་ཆེ་ཞུ་རྒྱུ་ཡིན།ཁོང་ནི་དགེ་བའི་བཤེས་གཉེན་བཟང་པོ་ཞིག་ཏུ་འགྱུར་བཞིན་འདུག་པར་དགའ་སྤོབས་ཆེ།ཁོང་གིས་ངའི་ཆོས་བཤད་ཉན་ཅིང་དེ་ལས་སྦྱངས་པ་ཡིན་གསུངས་ཀྱི་འདུག་ཀྱང༌།དོན་དངོས་ནི།ཁོང་ནས་སྐྱེ་བ་མང་པོ་ཐུགས་རྒྱུད་སྦྱང་ཞིང་སེམས་ཅན་གྱི་དོན་འབའ་ཞིག་མཛད་པ་དེ་ལས་རྩལ་དེ་ཐོན་པ་ཞིག་རེད།ཁོང་གི་སྐུ་སྐྱེ་གོང་མ་རྣམས་དཔལ་ལྡན་འབྲུག་པའི་ཆོས་བརྒྱུད་ཀྱི་རྣལ་འབྱོར་བའི་བརྒྱུད་པ་འཛིན་མཁན་བླ་ཆེན་འབའ་ཞིག་ཡིན།དེས་ན་ཁོང་ལ་གཞན་གྱི་སྣེ་འཁྲིད་དང་ལམ་སྟོན་གནང་རྒྱུར་ནུས་པ་ཐོགས་པ་མེད་པ་ཡོད་པ་ནི་ཡ་མཚན་འོས་པ་ཞིག་མ་ཡིན།རྨོངས་པ་བདག་ལྟ་བུས་ཁོང་ནས་དུས་ཚོད་ཐུང་ཐུང་ཞིག་གི་ནང་རྩལ་འདི་འདྲ་གང་འདྲ་སྦྱང་པ་ཡིན་ནམ་བསམ་གྱི་རེད།ད་ལྟ་ཁོང་གིས་འབྲུག་ཡུལ་ནང་གོམ་འགྲུལ་གནས་སྐོར་ཞིག་འཁྲིད་བཞིན་པ་ཡིན།ད་ལྟ་ག་པར་འབྱོར་ཡོད་མི་ཤེས་ཀྱང་ཁོང་གིས་ངེད་ལ་ཁོང་དང་ཁོང་གི་འཁོར་བཅས་ཀྱི་ཆེད་ཐུགས་སྨོན་སྐྱབས་འཇུག་གནང་དགོས་གསུངས་བྱུང་བས།ཁོང་ཀུན་སྤྲོ་སྐྱིད་ལྡན་པ་ཞིག་ཡོང་རྒྱུར་ང་ཚོས་སྨོན་ལམ་གདབ་དགོས།